pythainlp/thai-wiki-dataset-v3 huggingface dataset:
การล่มสลายปลายยุคสัมฤทธิ์

การล่มสลายปลายยุคสัมฤทธิ์ เป็นช่วงเปลี่ยนผ่านระหว่างปลายยุคสัมฤทธิ์ถึงต้นยุคเหล็ก ในภูมิภาคตะวันออกใกล้, อานาโตเลีย, ทะเลอีเจียน, แอฟริกาเหนือ, คอเคซัส, บอลข่านและตะวันออกของทะเลเมดิเตอร์เรเนียน โดยในระหว่างปี 1200-1150 ปีก่อนคริสตกาล อาณาจักรใหญ่ เช่น อาณาจักรไมซินีในอีเจียน, จักรวรรดิฮิตไทต์ในอานาโตเลียและจักรวรรดิอียิปต์ในแอฟริกาเหนือล่มสลาย ตามมาด้วยเส้นทางการค้า วิทยาการและบันทึกต่าง ๆ ที่สูญหาย อย่างไรก็ตาม อารยธรรมอื่น ๆ เช่น เอลามและอัสซีเรียไม่ได้รับผลกระทบมากนักจากเหตุการณ์นี้
โรเบิร์ต ดรูวส์ นักประวัติศาสตร์ชาวอเมริกันกล่าวถึงเหตุการณ์นี้ว่า:
ภายในระยะเวลา 40-50 ปีของปลายศตวรรษที่ 13 ถึงต้นศตวรรษที่ 12 ก่อนคริสตกาล เมืองสำคัญเกือบทุกแห่งทางตะวันออกของทะเลเมดิเตอร์เรเนียนถูกทำลาย และหลายเมืองก็ไม่มีผู้กลับไปอาศัยอยู่อีกเลย
หลังการล่มสลาย ภูมิภาคอีเจียนเข้าสู่ยุคมืด ซึ่งเป็นยุคที่เทคโนโลยีและการรู้หนังสือขาดหาย ผู้คนอยู่อย่างกระจัดกระจาย, ชาวฮิตไทต์ก่อตั้งรัฐไซโร-ฮิตไทต์ ซึ่งเป็นรัฐย่อยที่ประกอบด้วยชนหลายกลุ่มในลิแวนต์และซิลีเชีย ในขณะที่อียิปต์เข้าสู่ช่วงกลางที่สาม ซึ่งเป็นช่วงที่อียิปต์แตกออกเป็นดินแดนน้อยใหญ่รอบ ๆ แม่น้ำไนล์
นักประวัติศาสตร์เสนอหลายสาเหตุของการล่มสลายปลายยุคสัมฤทธิ์ เช่น ปัญหาด้านภูมิอากาศจากภูเขาไฟระเบิด, ภัยแล้ง, ความล้มเหลวทางสังคม การเมืองและเศรษฐกิจ รวมถึงการถูกรุกรานจากชาวทะเลและการพัฒนาเหล็กเป็นเครื่องมือเครื่องใช้แทนสัมฤทธิ์ เป็นต้น
== อ้างอิง ==
ยุคสัมฤทธิ์
ยุคเหล็ก
ศตวรรษที่ 12 ก่อนคริสตกาล
เจงกิซ อึนแดร์

เจงกิซ อึนแดร์ (Cengiz Ünder; เกิด 14 กรกฎาคม ค.ศ. 1997) เป็นนักฟุตบอลชาวตุรกี  ปัจจุบันเล่นในตำแหน่งปีกขวาให้กับเลสเตอร์ซิตี ผ่านการยืมจากโรมา และทีมชาติตุรกี
==สโมสร==
===เริ่มต้นการค้าแข้ง===
อึนแดร์เริ่มต้นอาชีพของเขาที่อัลทือนอร์ดู และได้ทำการย้ายมาที่บาชักเชฮีร์ในภายหลัง ในฤดูกาลที่เขาเล่นให้กับบาชักเชฮีร์นั้น อึนแดร์ได้รับการยอมรับว่าเป็น 1 ในผู้เล่นยอดเยี่ยมของลีก โดยเขาทำได้ 7 ประตู ใน 32 เกม ที่เขาลงเล่นในฤดูกาลแรกของเขาในซือเปร์ลีก
===โรมา===
เมื่อวันที่ 14 กรกฎาคม ค.ศ. 2017 เขาได้เข้าร่วมกับโรมาด้วยค่าตัว 13.4 ล้านยูโร เขาได้ทำประตูแรกของเขากับโรมาในนัดที่ชนะเฮลแลสเวโรนา 1-0 ในเซเรียอาเมื่อวันที่ 4 กุมภาพันธ์ ค.ศ. 2018 ในเดือนเดียวกัน การเปิดตัวของเขาในการแข่งขันยูฟ่าแชมเปียนส์ลีก เขาสามารถทำประตูได้ในนัดที่เปิดบ้านพ่าย 1-2 ต่อชัคตาร์โดเนตสค์ในเลกแรกของรอบแพ้คัดออก รอบแรก ทำให้เขากลายเป็นนักเตะที่อายุน้อยที่สุดชาวตุรกีที่สามารถทำประตูได้ในการแข่งขันยูฟ่าแชมเปียนส์ลีก
==ทีมชาติ==
อึนแดร์เป็นตัวแทนในรุ่นอายุไม่เกิน 18 ปี และ 19 ปี ของทีมชาติตุรกี ต่อมาเขาได้ถูกเรียกตัวไปยังรุ่นอายุไม่เกิน 21 ปี
ในเดือนพฤศจิกายน ค.ศ. 2016 เขาถูกเรียกตัวเข้าสู่ทีมชาติตุรกีในการแข่งขันที่พบกับทีมชาติคอซอวอ เขาสามารถยิงประตูแรกของเขากับทีมชาติได้ในการถูกเรียกตัวครั้งที่สอง ในการแข่งขันเกมกระชับมิตรที่มีชัยเหนือทีมชาติมอลโดวาในเดือนมีนาคม ค.ศ. 2017
==สถิติการลงเล่น==
=== สโมสร ===
=== ทีมชาติ ===
=== ประตูในทีมชาติ ===
==อ้างอิง==
==แหล่งข้อมูลอื่น==
AS Roma Profile 
Personal Website
บุคคลที่ยังมีชีวิตอยู่
ปีกฟุตบอล
ผู้เล่นสมาคมกีฬาโรมา
ผู้เล่นสโมสรฟุตบอลเลสเตอร์ซิตี
นักฟุตบอลชาวตุรกี
นักฟุตบอลทีมชาติตุรกี
ผู้เล่นในเซเรียอา
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
บุคคลจากจังหวัดบาลือเคซีร์
คาซอส

คาซอส (Κάσος, ),Kasos หรือ Casos) เป็นเกาะในประเทศกรีซและยังเป็นเทศบาลในหมู่เกาะโดเดคะนีส เป็นเกาะที่อยู่ทางใต้สุดของทะเลอีเจียน จากข้อมูลปี ค.ศ. 2011 คาซอสมีประชากร 1084 คน เกาะในภาษาอิตาลีเป็นที่รู้จักในชื่อ กาโซ (Caso)
==อ้างอิง==
==บรรณานุกรม==
เกาะในประเทศกรีซ
เจ้าชายชาลส์แห่งเดนมาร์ก

เจ้าชายชาลส์แห่งเดนมาร์ก (Prince Charles of Denmark) ประสูติเมื่อวันที่ 26 ตุลาคม 2223 ณ โคเปนเฮเกน เดนมาร์ก ทรงเป็นพระราชโอรสพระองค์ที่ 3 ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์ทรงทุกข์ทรมานจากการได้ยิน เนื่องจากระบบประสาททางการได้ยินของพระองค์นั้นแย่มาแต่กำเนิด พระองค์ไม่เสกสมรส
== ความสนพระทัย ==
เนืท่องจากพระองค์ไม่ทรงเสกมรส ความสนพระทัยของพระองค์นั้นจึงได้รับความใส่พระทัยมาก พระองค์ทรงโปรดการเลี้ยงม้า ต่อมา พระเจ้าเฟรเดอริกที่ 4 แห่งเดนมาร์ก พระเชษฐา ได้พระราชทานที่ดินจำนวน 5 ไร่เพื่อสร้างปราสาทและคอกม้าให้เจ้าชายชาลส์แห่งเดนมาร์ก พระอนุชา ต่อมา เจ้าชายชาลส์แห่งเดนมาร์ก สิ้นพระชนม์จากการทุกข์ทนด้วยพระอาการป่วยเมื่อวันที่ 8 มิถุนายน 2272 สิริพระชันษา 48 ปี
== อ้างอิง ==
บุคคลที่เกิดในปี พ.ศ. 2223
ชาลส์
ชาลส์
เจ้าชายฟากห์รุดดินแห่งอียิปต์

เจ้าชายฟากห์รุดดินแห่งอียิปต์ (Prince Fakhruddin of Egypt) ประสูติเมื่อวันที่ 25 สิงหาคม พ.ศ. 2530 ณ ราบัต ประเทศโมร็อกโก เป็นพระราชโอรสพระองค์สุดท้องใน พระเจ้าฟูอัดที่ 2 แห่งอียิปต์ และ ดอมีนิก-ฟร็องซ์ โลบ ปีการ์ โดยทรงอยู่ในลำดับที่ 3 ในการอ้างสิทธิราชบัลลังก์แห่งอียิปต์ ทรงเป็นพระอนุชาใน เจ้าชายมูฮัมหมัด อาลี เจ้าชายแห่งซาอิด
== อ้างอิง ==
Egyptian Royalty Genealogy - by Christopher Buyers
เจ้าชายอียิปต์
ชาวอียิปต์เชื้อสายกรีก
ชาวอียิปต์เชื้อสายฝรั่งเศส
ชาวอียิปต์เชื้อสายแอลเบเนีย
ชาวอียิปต์เชื้อสายตุรกี
ชาวอียิปต์เชื้อสายเซอร์แคเซีย
ชาวอียิปต์เชื้อสายยิว
มุสลิมชาวอียิปต์
ราชวงศ์มูฮัมหมัดอาลี
สินีนาถ คงพุทธ

ร้อยตำรวจเอกหญิง สินีนาถ คงพุทธ หรือ ผู้กองจอย เป็นผู้บังคับหมวดกองกำกับการตำรวจตระเวนชายแดนที่ 43 สังกัดหมวดแพทย์ เธอเป็นผู้กองหญิงที่มีชื่อเสียงและได้รับการชื่นชมในโซเชียลมีเดียอย่างมาก จากการปฏิบัติหน้าที่ในพื้นที่เสี่ยงภัย ซึ่งเธอสูญเสียพ่อและน้องชายจากเหตุการณ์ความไม่สงบในชายแดนภาคใต้ของประเทศไทย
ในปี พ.ศ. 2562 ได้มีการฆ่าแขวนคออดีตครูเกษียณอายุเพื่อชิงรถกระบะมาประกอบคาร์บอมบ์ และสินีนาถเป็นหนึ่งในผู้ประสบเหตุระเบิดดังกล่าว ซึ่งทางฮิวแมนไรตส์วอตช์ระบุถึงการโจมตีที่เกิดขึ้นว่าเป็นอาชญากรรมสงคราม
== ประวัติ ==
สินีนาถ คงพุทธ (ชื่อเล่น: จอย) เกิดที่จังหวัดปัตตานี สำเร็จการศึกษาระดับมัธยมจากโรงเรียนสายบุรี (แจ้งประชาคาร) ที่อำเภอสายบุรี จังหวัดปัตตานี แล้วเรียนวิชาพยาบาลที่โรงพยาบาลสงขลานครินทร์ สังกัดคณะแพทยศาสตร์ มหาวิทยาลัยสงขลานครินทร์
เธอได้รับการบรรจุตามหลักสูตรข้าราชการตำรวจและบุคคล ที่บรรจุหรือโอนมาเป็นข้าราชการตำรวจชั้นสัญญาบัตร รุ่นที่ 35
ในช่วงแรก เธอทำงานที่กองกำกับการ 8 กองบังคับการฝึกพิเศษ–ค่ายศรีนครินทรา อำเภอทุ่งสง จังหวัดนครศรีธรรมราช ก่อนมาทำงานในพื้นที่ 4 อำเภอของจังหวัดสงขลา ที่ได้รับผลกระทบจากความไม่สงบในชายแดนภาคใต้ของประเทศไทย ด้วยความสมัครใจของเธอเอง
ช่วงปี พ.ศ. 2556 เธอระบุว่าได้เริ่มงานกับสำนักงานตำรวจแห่งชาติ และในวันที่ 14 ตุลาคม พ.ศ. 2560 เธอได้รับคำสั่งให้ปฏิบัติหน้าที่ชุดเฉพาะกิจกองกำกับการตำรวจตระเวนชายแดนที่ 43 จังหวัดสงขลา
== เหตุคาร์บอมบ์ ==
สืบเนื่องจากคดีฆ่าแขวนคอครูเกษียณในอำเภอสะบ้าย้อย จังหวัดสงขลา ซึ่งเป็นส่วนหนึ่งของความไม่สงบในชายแดนภาคใต้ของประเทศไทย ผู้ก่อเหตุได้ปล้นรถกระบะของครูผู้นั้นมาทำคาร์บอมบ์
โดยในวันที่ 8 มกราคม พ.ศ. 2562 ได้เกิดการระเบิดขึ้นที่ฐานเฉพาะกิจ ตำรวจตระเวนชายแดนสงขลา ที่อำเภอเทพา ส่งผลให้ตำรวจได้รับบาดเจ็บ หนึ่งในนั้นมีสินีนาถรวมอยู่ด้วย
เธอถูกสะเก็ดระเบิดบริเวณหน้าอกซ้ายและเข้ารักษาตัวที่โรงพยาบาลยะลาสิริรักษ์ ซึ่งต่อมา ในวันที่ 9 มกราคม พลโท พรศักดิ์ พูลสวัสดิ์ แม่ทัพภาคที่ 4 พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 ได้เดินทางเข้าเยี่ยม พร้อมมอบเงินช่วยเหลือเบื้องต้นเพื่อเป็นกำลังใจ รวมถึงได้รับกระเช้าดอกไม้และสิ่งของพระราชทานจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ส่วนพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้แสดงความเสียใจกับเหตุการณ์ และชี้ว่าเป็นฝีมือของขบวนการบีอาร์เอ็น รวมทั้งย้ำว่าจะต้องดูแลผู้บาดเจ็บต่อไป
วันต่อมา เธอโพสต์ข้อความขอบคุณ และได้รับกำลังใจจากผู้ใช้อินเทอร์เน็ตเป็นจำนวนมาก
== ชีวิตส่วนตัว ==
สินีนาถ คงพุทธ เป็นลูกสาวของนายดาบตำรวจ สถาพร คงพุทธ ผู้บังคับการหมู่ สถานีตำรวจภูธรสายบุรี จังหวัดปัตตานี และเธอมีน้องชายคือพัชรพล คงพุทธ โดยทั้งคู่เสียชีวิตจากความไม่สงบในชายแดนภาคใต้ของประเทศไทย เธอจึงเลือกทำหน้าที่ตำรวจแทนผู้เป็นบิดา
== เกียรติประวัติ ==
พ.ศ. 2562 – "คนดีศรีแผ่นดิน" โครงการคนดีศรีแผ่นดินตามรอยธรรมราชา ครั้งที่ 2
== อ้างอิง ==
บุคคลจากอำเภอสายบุรี
ตำรวจชาวไทย
ตำรวจตระเวนชายแดน
บุคคลจากคณะพยาบาลศาสตร์ มหาวิทยาลัยสงขลานครินทร์
เหยื่อระเบิดติดรถ
ผู้รอดชีวิตจากการระเบิด
เอเอฟซีแชมเปียนส์ลีก 2018 นัดชิงชนะเลิศ

การแข่งขัน เอเอฟซีแชมเปียนส์ลีก 2018 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2018, เป็นครั้งที่ 37 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 16 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากญี่ปุ่น คาชิมะ แอนต์เลอส์ และทีมจากอิหร่าน เพร์สโพลีส. เลกแรกจะเป็นเจ้าบ้านโดยคาชิมะ แอนต์เลอส์ ที่ สนามฟุตบอลคาชิมะ ในคาชิมะ เมื่อวันที่ 3 พฤศจิกายน พ.ศ. 2561,  ในขณะที่เลกสองจะเป็นเจ้าบ้านโดย เปอร์เซโปลิส ที่ สนามกีฬาอะซาดี ในเมือง เตหะราน เมื่อวันที่ 10 พฤศจิกายน พ.ศ. 2561. ทีมชนะเลิศจะได้สิทธิ์ในการเป็นตัวแทนของ เอเอฟซี ในการแข่งขัน ฟุตบอลชิงแชมป์สโมสรโลก 2018, และได้ผ่านเข้าสู่รอบก่อนรองชนะเลิศ.
คาชิมะ แอนต์เลอส์ ยัดเยียดความพ่ายแพ้ให้กับ เพร์สโพลีส 2–0 หลังรวมผลสองนัดส่งผลให้พวกเขาคว้าแชมป์เอเอฟซีแชมเปียนส์ลีกได้สำเร็จเป็นสมัยที่สอง.
==ทีมที่ผ่านเข้ารอบ==
==เส้นทางสู่นัดชิงชนะเลิศ==
หมายเหตุ: (H: เหย้า; A: เยือน)
==แมตข์==
===เลกแรก===
====รายละเอียด====
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
===เลกที่สอง===
====รายละเอียด====
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==ดูเพิ่ม==
เอเอฟซีคัพ 2018 นัดชิงชนะเลิศ
==อ้างอิง==
==แหล่งข้อมูลอื่น==
AFC Champions League, the-AFC.com
เอเอฟซีแชมเปียนส์ลีก
เอเอฟซีแชมเปียนส์ลีก 2018
มืลไฮม์

มืลไฮม์ (Mülheim) หรือชื่อเต็มคือ มืลไฮม์อันแดร์รัวร์ (Mülheim an der Ruhr) ที่มีความหมายว่า "มืลไฮม์บนแม่น้ำรัวร์" เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ในพื้นที่ลุ่มแม่น้ำรัวร์ (Ruhr) ระหว่างดืสบวร์ค เอ็สเซิน โอเบอร์เฮาเซิน และราทิงเงิน เป็นที่ตั้งของบริษัทใหญ่ด้านอุตสาหกรรมอาหารหลายบริษัท
==อ้างอิง==
ยุงเคิร์ส ยู 52

ยุงเคิร์ส ยู 52 (Junkers Ju 52) เป็นเครื่องบินขนส่งของเยอรมนีซึ่งผลิตขึ้นระหว่าง ค.ศ. 1931–1952 เริ่มแรกถูกออกแบบให้มีเครื่องยนต์เดี่ยว ก่อนที่ในที่สุดจะปรับเปรียบแบบจนมีสามเครื่องยนต์ เครื่องบินนี้ถูกใช้งานทั้งทางทหารและพลเรือนในคริสต์ทศวรรษ 1930 ถึง 1940 ทั้งเป็นเครื่องบินทิ้งระเบิดกลางและเครื่องบินลำเลียงของลุฟท์วัฟเฟอในช่วงสงครามโลกครั้งที่สอง และถูกใช้เป็นเครื่องบินพาณิชย์ใน 12 สายการบิน เช่น สวิสแอร์ ลุฟต์ฮันซา
==คุณลักษณะ==
{|
|- bgcolor="#77AAEE"
!ข้อมูล
!ยู 52/1m ce
!ยู 52/3m ce
!ยู 52/3m g7e
|- bgcolor="#EEEEEE" align="center"
|ลูกเรือ || สอง || colspan=2 | สาม
|- bgcolor="#EEEEEE" align="center"
|ความจุ || 1,820 กิโลกรัม || 17 ผู้โดยสาร || 18 นายทหาร
|- bgcolor="#EEEEEE" align="center"
|ความยาว || 18.5 เมตร || colspan=2 |  18.9 เมตร
|- bgcolor="#EEEEEE" align="center"
|ความสูง || 4.65 เมตร || 6.1 เมตร || 4.5 เมตร
|- bgcolor="#EEEEEE" align="center"
|ช่วงระหว่างปลายปีก || 29.50 เมตร || colspan=2 | 29.25 เมตร
|- bgcolor="#EEEEEE" align="center"
|พื้นที่ปีก || 116 ตร.ม. || colspan=2 | 110.5 ตร.ม.
|- bgcolor="#EEEEEE" align="center"
|น้ำหนักบรรทุกเปล่า || 4,000 กิโลกรัม || 5,970 กิโลกรัม || 6,510 กิโลกรัม
|- bgcolor="#EEEEEE" align="center"
|น้ำหนักทะยานสูงสุด || 7,000 กิโลกรัม || 9,210 กิโลกรัม || 10,990 กิโลกรัม
|- bgcolor="#EEEEEE" align="center"
|เครื่องยนต์ || BMW VIIaU V12 || BMW Hornet A2 || BMW 132T
|- bgcolor="#EEEEEE" align="center"
|จำนวนเครื่องยนต์ || หนึ่ง || สาม || สาม
|- bgcolor="#EEEEEE" align="center"
|กำลังต่อเครื่องยนต์ || 680 แรงม้า || 518 แรงม้า ||715 แรงม้า
|- bgcolor="#EEEEEE" align="center"
|ความเร็วสูงสุด || 195 กม/ชม.|| 271 กม/ชม.|| 265 กม/ชม.
|- bgcolor="#EEEEEE" align="center"
|ความเร็วทั่วไป || 160 กม/ชม. || 222 กม/ชม. ||211 กม/ชม.
|- bgcolor="#EEEEEE" align="center"
|พิสัยบิน || 1,000 กิโลเมตร || 950 กิโลเมตร ||870 กิโลเมตร
|- bgcolor="#EEEEEE" align="center"
|เพดานบิน || 3,400 เมตร || 5,200 เมตร || 5,490 เมตร
|}
==แหล่งข้อมูลอื่น==
Deutsche Lufthansa Berlin Stiftung 
Junkers Ju 52/3m at the Norwegian Aviation Museum 
เครื่องบินยุงเคิร์ส
เครื่องบินเยอรมันในสงครามโลกครั้งที่สอง
เครื่องบินฟินแลนด์ในสงครามโลกครั้งที่สอง
เครื่องบินทิ้งระเบิดในสงครามโลกครั้งที่สอง
เครื่องบินทิ้งระเบิด
เจ้าหญิงโซเฟีย เฮดวิกแห่งเดนมาร์ก

เจ้าหญิงโซเฟีย เฮดวิกแห่งเดนมาร์ก (Princess Sophia Hedwig of Denmark) ประสูติเมื่อวันที่ 28 สิงหาคม 2220 ณ โคเปนเฮเกน เดนมาร์ก ทรงเป็นพระราชธิดาพระองค์ที่ 3 และพระองค์เดียว ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชขนิษฐา พระเจ้าเฟรเดอริกที่ 4 แห่งเดนมาร์ก เมื่อทรงเจริญพระชันษาขึ้น พระองค์ได้หมั้นจำนวน 3 ครั้ง โดยครั้งแรกกับ จอห์น จอร์จที่ 4 เจ้านครรัฐผู้คัดเลือกแห่งแซกโซนี ครั้งที่ 2 กับ จักรพรรดิโยเซฟที่ 1 แห่งจักรวรรดิโรมันอันศักดิ์สิทธิ์ และครั้งที่ 3 กับ พระเจ้าคาร์ลที่ 12 แห่งสวีเดน โดยสาเหตุที่พระองค์มิได้เสกสมรสทั้ง 3 ครั้งนั้นเพราะว่า พระคู่หมั้นพระองค์แรกนั้นต้องออกรบจนไม่มีเวลาดูแลเรื่องงาน พระคู่หมั้นพระองค์ที่ 2 นั้น ขอให้พระองค์เปลี่ยนมานับถือศาสนาคริสต์ นิกายโรมันคาทอลิก แต่พระองค์ไม่สามารถทำตามคำขอได้ ส่วนพระคู่หมั้นพระองค์ที่ 3 นั้น ไม่ต้องการอภิเษกสมรส พระองค์ทรงมิได้อภิเษกสมรสตลอดพระชนม์ชีพ เมื่อพระราชบิดาสวรรคต พระองค์จึงได้ย้ายไปประทับกับพระราชมารดา จนพระราชมารดาสวรรคตในปี 2257
== ความสนพระทัย ==
เจ้าหญิงโซเฟีย เฮดวิกแห่งเดนมาร์ก ทรงเป็นจิตกรและนักเขียนหนังสือที่ยอดเยี่ยมในยุคนั้น นอกจากนั้นยังทรงมีความสนพระทัยในด้านดนตรี งานเครื่องประดับ งานปัก โดยพระนิพนธ์และงานของพระองค์ถูกเก็บไว้ในปราสาทโรเซินบอร์กตั้งแต่ปี 2278
เจ้าหญิงโซเฟีย เฮดวิกแห่งเดนมาร์ก สิ้นพระชนม์ลงเมื่อวันที่ 18 มีนาคม 2278 สิริพระชันษา 57 ปี
== อ้างอิง ==
บุคคลที่เกิดในปี พ.ศ. 2220
ราชวงศ์อ็อลเดินบวร์ค
เจ้าหญิงเดนมาร์ก
โรเดอโปร์ต

โรเดอโปร์ต (Roodepoort) เป็นนครในเทศบาลมหานครโจฮันเนสเบิร์ก จังหวัดกาวเต็ง ประเทศแอฟริกาใต้ เดิมทีเป็นเทศบาลอิสระ จนได้มาเป็นส่วนหนึ่งของเทศบาลโจฮันเนสเบิร์กในช่วงปลายคริสต์ทศวรรษ 1990 พร้อมกับแรนด์เบิร์กและแซนด์ตัน สวนพฤกษศาสตร์ที่มีชื่อเสียงที่สุดของโจฮันเนสเบิร์กที่ชื่อ สวนพฤกษศาสตร์วอลเทอร์ซิซูลูแห่งชาติ (Walter Sisulu National Botanical Garden) ตั้งอยู่ในโรเดอโปร์ต
เมืองในประเทศแอฟริกาใต้
เกเกร์ตาร์ซูอาก

เกเกร์ตาร์ซูอาก (Qeqertarsuaq) เป็นท่าเรือและเมืองในเทศบาลเกเกร์ตาลิก ตั้งอยู่ชายฝั่งทิศใต้ของเกาะดิสโก ทางทิศตะวันตกของเกาะกรีนแลนด์ เมืองก่อตั้งในปี ค.ศ. 1773 เมืองมีมหาวิทยาลัยโคเปนเฮเกนหรือรู้จักในชื่อ สถานีอาร์กติก คำว่า "เกเกร์ตาร์ซูอาก" เป็นชื่อในภาษากะลาลลิซุตของเกาะดิสโกและยังใช้เป็นชื่อของเกาะต่าง ๆ อีกหลายเกาะในกรีนแลนด์ อย่าง อูเปอร์นาวิกและเกาะเฮอร์เบิร์ต
ในปี ค.ศ. 2013 เมืองมีประชากร 845 คน
==อ้างอิง==
กรีนแลนด์
เอเอฟซีแชมเปียนส์ลีก 2019

เอเอฟซีแชมเปียนส์ลีก 2019 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 17 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 37 ของบอลถ้วยสูงสุดของเอเชีย
คาชิมะ แอนต์เลอส์ คือทีมแชมป์เก่าเมื่อฤดูกาลที่ผ่านมา.
==การจัดสรรทีมที่เข้าร่วมการแข่งขัน==
46 ชาติสมาชิก เอเอฟซี (ไม่รวมสมาชิกสมทบ หมู่เกาะนอร์เทิร์นมาเรียนา) มีการจัดอันดับขึ้นอยู่กับทีมชาติและประสิทธิภาพในการทำงานของแต่ละสโมสรที่เหนือกว่าตลอดสี่ปีที่ผ่านมาในการแข่งขันของเอเอฟซี กับการจัดสรรในแต่ละช่องสำหรับฤดูกาล 2019 และ 2020 ของการแข่งขันโมสรเอเอฟซีที่ได้กำหนดโดยการจัดอันดับอันดับเอเอฟซี ในปี ค.ศ. 2017 (ตามบทความหลัก 2.3):
แต่ละสมาคมจะถูกแบ่งออกเป็นสองโซน:
*โซนตะวันตก ประกอบด้วยสมาคมจาก เอเชียตะวันตก เอเชียกลาง และ เอเชียใต้
*โซนตะวันออก ประกอบด้วยสมาคมจาก อาเซียน และ เอเชียตะวันออก
สำหรับเอเอฟซีแชมเปียนส์ลีก 2019, แต่ละสมาคมจะถูกจัดสรรอยู่ในแต่ละจำนวนตามค่าสัมประสิทธิ์ของพวกเขาที่ได้วางจำหน่ายเมื่อวันที่ 15 ธันวาคม พ.ศ. 2560, ซึ่งขึ้นอยู่กับความสามารถของพวกเขาในเอเอฟซีแชมเปียนส์ลีกและเอเอฟซีคัพ, ในขณะเดียวกันกับ อันดับโลกฟีฟ่า ฟุตบอลทีมชาติ, ระหว่างช่วงปี ค.ศ. 2014 และ ค.ศ. 2017.
{| cellpadding=3 cellspacing=0 border=1 style="font-size:95%; border:gray solid 1px; border-collapse:collapse"
|-
!bgcolor=#f7f8ff colspan=2|การประเมินสำหรับเอเอฟซีแชมเปียนส์ลีก 2019
|-
|bgcolor=#90ee77 width=20|
|ผ่านเกณฑ์การมีส่วนร่วม
|-
|bgcolor=#ffcccc width=20|
|ไม่ผ่านเกณฑ์การมีส่วนร่วม
|}
หมายเหตุ
==ทีม==
ด้านล่างนี้คือ 46 ทีมที่มาจาก 20 สมาคมที่เข้าร่วมการแข่งขัน
หมายเหตุ
==ตารางการแข่งขัน==
ด้านล่างนี้คือตารางของการแข่งขัน.
==รอบคัดเลือกเพลย์ออฟ==
===รอบคัดเลือกรอบแรก===
===รอบคัดเลือกรอบสอง===
===รอบเพลย์ออฟ===
==รอบแบ่งกลุ่ม==
===กลุ่ม เอ===
===กลุ่ม บี===
===กลุ่ม ซี===
===กลุ่ม ดี===
===กลุ่ม อี===
===กลุ่ม เอฟ===
===กลุ่ม จี===
===กลุ่ม เอช===
==รอบแพ้คัดออก==
===สายการแข่งขัน===
===รอบ 16 ทีมสุดท้าย===
===รอบก่อนรองชนะเลิศ===
===รอบรองชนะเลิศ===
===รอบชิงชนะเลิศ===
==รางวัล==
==อันดับดาวซัลโว==
==รางวัลผู้เล่นประจำสัปดาห์==
==ดูเพิ่ม==
เอเอฟซีคัพ 2019
==อ้างอิง==
==แหล่งข้อมูลอื่น==
, the-AFC.com
AFC Champions League 2019, stats.the-AFC.com
เอเอฟซีแชมเปียนส์ลีก
เอเอฟซีแชมเปียนส์ลีก 2019
เมิน

เมิน (Møn) เป็นเกาะทางทิศตะวันออกเฉียงใต้ของประเทศเดนมาร์ก กระทั่ง 1 มกราคม ค.ศ. 2007 ที่เดิมเป็นเทศบาลเมิน แต่ปัจจุบันเป็นส่วนหนึ่งของเทศบาลวอร์ดิงบอร์ เมินเป็นหนึ่งในจุดหมายปลายทางของเดนมาร์กที่ได้รับความนิยมที่สุด จากผาหินปูนขาว, ชนบท, ชายหาดทราย และเมืองตลาดสเตเก เมื่อเดือนมิถุนายน ค.ศ. 2017 เมืองเมินได้เป็นเขตสงวนชีวมณฑลจากยูเนสโกแห่งแรกของเดนมาร์ก จากองค์ประกอบของ "หมู่เกาะและเกาะเล็กทางใต้ของทะเลบอลติก ที่ครอบคลุมพื้นที่ 45,118 เฮกเตอร์ (131,890 เอเคอร์) ภูมิทัศน์ที่ประกอบด้วยป่าไม้ ทุ่งหญ้า พื้นที่ชุ่มน้ำ บริเวณชายฝั่ง บ่อน้ำและหุบเขาสูงชัน"
==อ้างอิง==
เกาะในประเทศเดนมาร์ก
โมมบาซา

โมมบาซา (Mombasa) เป็นเมืองท่าทางทะเลบนชายฝั่งมหาสมุทรอินเดีย ของประเทศเคนยา เป็นเมืองที่เก่าแก่ที่สุดของประเทศ (ราวคริสต์ศักราช 900) และเป็นเมืองใหญ่เป็นอันดับ 2 ของเคนยา รองจากเมืองหลวงของประเทศกรุงไนโรบี โดยเมืองมีประชากรราว 1.5 ล้านคน จากข้อมูลปี ค.ศ. 2017
โมมบาซาเป็นศูนย์กลางวัฒนธรรมและเศรษฐกิจในภูมิภาค มีท่าเรือที่มีขนาดใหญ่พิเศษและสนามบินนานาชาติและเป็นศูนย์กลางการท่องเที่ยวที่สำคัญของภูมิภาค เมืองตั้งอยู่ชายฝั่งทิศตะวันออกของประเทศเคนยา
==อ้างอิง==
เมืองในประเทศเคนยา
อดีตอาณานิคมและรัฐในอารักขาของอังกฤษในทวีปแอฟริกา‎
กรดปาลมิติก

กรดปาล์มิติก (palmitic acid) หรือ กรดเฮกซะเดคาโนอิก (hexadecanoic acid) เป็นกรดไขมันอิ่มตัวที่มีสูตรเคมีคือ C16H32O2 ค้นพบครั้งแรกโดยเอดมอนด์ เฟรมี นักเคมีชาวฝรั่งเศสในปี ค.ศ. 1840 หลังเขาทำการทดลองกับน้ำมันปาล์ม นอกจากนี้กรดปาล์มิติกยังพบในผลิตภัณฑ์นม, เนื้อสัตว์, เนยโกโก้, น้ำมันถั่วเหลืองและน้ำมันดอกทานตะวัน
กรดปาล์มิติกเป็นกรดไขมันที่ถูกผลิตขึ้นเป็นลำดับแรกในการสังเคราะห์กรดไขมันในไซโทพลาซึม การสังเคราะห์ดังกล่าวจะเปลี่ยนอะซิติลโคเอนไซม์ เอในคาร์โบไฮเดรตไปเป็นกรดไขมันผ่านเอนไซม์แฟตตีเอซิดซินเทส ผลคือทำให้กรดปาล์มิติกเป็นหนึ่งในส่วนประกอบสำคัญในร่างกายสิ่งมีชีวิต งานวิจัยหนึ่งพบว่ากรดปาล์มิติกมีปริมาณประมาณ 21-30% (โมลาร์) ในเนื้อเยื่อไขมันของร่างกายมนุษย์
ในสมัยสงครามโลกครั้งที่สอง กองทัพสหรัฐพัฒนาเกลืออะลูมิเนียมของกรดแนฟทีนิกและกรดปาล์มิติกเป็นระเบิดนาปาล์ม กรดปาล์มิติกในรูปโซเดียมปาล์มิเตตใช้เป็นส่วนประกอบของสบู่, เครื่องสำอาง, สารกันติด (release agent) และวัตถุเจือปนอาหาร อย่างไรก็ตาม องค์การอนามัยโลกรายงานว่าการบริโภคกรดปาล์มิติกเสี่ยงต่อการเป็นโรคระบบหัวใจหลอดเลือด โดยอิงจากการศึกษาหลายชิ้นที่พบว่ากรดปาล์มิติกอาจมีส่วนในการเพิ่มระดับไลโพโปรตีนหนาแน่นต่ำ (LDL) ในเลือด
== อ้างอิง ==
กรดไขมัน
ไชนาคัพ 2019

การแข่งขันฟุตบอลไชนาคัพ 2019 (2019 Gree China Cup International Football Championship, 2019 年格力中国杯国际足球锦标赛) เป็นการแข่งขันฟุตบอลไชนาคัพ ที่จัดขึ้นเป็นครั้งที่ 3 โดยจัดการแข่งขันในประเทศจีน ระหว่างวันที่ 21 - 25 มีนาคม พ.ศ. 2562 โดยครั้งนี้มีทีมชาติไทย เข้าร่วมแข่งขันด้วย
== ทีมที่เข้าร่วม ==
เมื่อวันที่ 11 กุมภาพันธ์ พ.ศ. 2562, ได้มีการประกาศว่า ทีมชาติไทย, ทีมชาติอุรุกวัย และ ทีมชาติอุซเบกิสถาน ได้มีส่วนร่วมในไชนาคัพ 2019.
== สนามแข่งขัน ==
==คณะผู้ตัดสิน==
รายชื่อผู้ตัดสินด้านล่างนี้จะถูกใช้ในการทำหน้าที่ในไชนาคัพ 2019.
ผู้ตัดสิน
Ma Ning
Milorad Mažić
Salman Ahmad Falahi
Mohammed Al-Shammari
ผู้ช่วยผู้ตัดสิน
Cao Yi
Zhang Cheng
Mohammad Dharman
Yousuf Al-Shamari
==การแข่งขัน==
เวลาทั้งหมด เป็นเวลาท้องถิ่นจีน (UTC+8)
===สายการแข่งขัน===
===รอบรองชนะเลิศ===
===นัดชิงอันดับที่ 3===
===นัดชิงชนะเลิศ===
การแข่งขันฟุตบอลคู่ระหว่างไทยพบอุรุกวัยในวันที่ 25 มีนาคม พ.ศ. 2562 ที่สนามกวางสี สปอร์ต เซนเตอร์ เมืองหนานหนิง ประเทศจีน เป็นการแข่งขันนัดชิงชนะเลิศในฟุตบอลรายการไชน่าคัพ 2019 โดยทีมชาติไทยสามารถเข้ารอบชิงชนะเลิศด้วยการเฉือนเอาชนะทีมชาติจีนไปได้ 0–1 ส่วนทีมชาติอุรุกวัยเป็นแชมป์เก่า ก็เข้ารอบด้วยการเอาชนะทีมชาติอุซเบกิสถานไปได้ถึง 0–3 และนี่จะเป็นการพบกันครั้งแรกในประวัติศาสตร์ระหว่างทีมชาติไทยกับทีมชาติอุรุกวัยในเกมอุ่นเครื่องอย่างเป็นทางการของทั้งสองทีม โดยการจัดอันดับโลกฟีฟ่าของทั้งสองทีมในเดือนกุมภาพันธ์ ปี 2019 ทำให้ทีมชาติอุรุกวัยรั้งอันดับ 7 ของโลก ส่วนทีมชาติไทยรั้งอันดับ 115 ของโลก และนี่จะเป็นเกมอุ่นเครื่องอย่างเป็นทางการที่ทีมชาติไทย ได้พบกับคู่แข่งที่มีอันดับโลก หรือ ฟีฟ่าแรงกิ้ง ห่างกันมากที่สุดในรอบ 12 ปี ถึง 108 อันดับ
== อันดับดาวซัลโว ==
การแข่งขันทั้งหมดมี 9 ประตูที่ทำได้ใน 4 นัด สำหรับค่าเฉลี่ย 2.25 ประตูต่อนัด
3 ประตู
กริสเตียน เอสตัวนิ
2 ประตู
กัสตอน เปเรย์โร
1 ประตู
ชนาธิป สรงกระสินธ์
มาติอัส เวซิโน
มักซี โกเมซ
เอลดอร์ โชมูโรดอฟ
== อ้างอิง ==
== แหล่งข้อมูลอื่น ==
ไชนาคัพ
ยูโรเปียนเกมส์ 2019

ยูโรเปียนเกมส์ 2019 (Еўрапейскія гульні 2019; Европейские игры 2019) หรือเป็นที่รู้จักในชื่อ ยูโรเปียนเกมส์ครั้งที่ 2 ซึ่งจะจัดในเมืองมินสค์ ประเทศเบลารุส ระหว่างวันที่ 21 มิถุนายน ถึง 30 มิถุนายน ค.ศ. 2019 ในครั้งนี้คาดว่าจะมีนักกีฬาเข้าร่วมแข่งขันประมาณ 4,000 คนจาก 50 ประเทศ มีกีฬาที่แข่งขันทั้งหมด 15 ชนิดกีฬา ใน 200 รายการ ประกอบไปด้วย 10 ชนิดกีฬาที่มีกีฬาบรรจุในกีฬาโอลิมปิกฤดูร้อน 2020 ในโตเกียว ประเทศญี่ปุ่น และ 5 ชนิดกีฬาบรรจุเฉพาะในยุโรป ซึ่งพิธีเปิดจัดขึ้นสนามกีฬาดีนาโมจัดขึ้นในวันที่ 21 มิถุนายน ค.ศ. 2019 และพิธีปิดจัดขึ้นในวันที่ 30 มิถุนายน ค.ศ. 2019
== การเลือกเมืองเจ้าภาพ ==
หลายประเทศและเมืองต่างๆ ได้ให้ความสนใจในการเป็นเจ้าภาพจัดการแข่งขันกีฬายูโรเปียนเกมส์ 2019 แต่มีเพียงเนเธอร์แลนด์เท่านั้นที่เสนอตัวเป็นเจ้าภาพอย่างเป็นทางการ ในการประชุมใหญ่สามัญเมื่อวันที่ 16 พฤษภาคม ค.ศ. 2015 ประเทศเนเธอร์แลนด์ได้รับการอนุมัติอย่างเป็นเอกฉันท์ในฐานะเจ้าภาพของการแข่งขันครั้งที่ 2 การแข่งขันครั้งนี้จัดขึ้นในเจ็ดเมืองทั่วประเทศ เช่น อัมสเตอร์ดัม เดอะเฮก ไอนด์โฮเวน รอตเทอร์ดามและยูเทรกต์ เมื่อวันที่ 10 มิถุนายน ค.ศ. 2015 เนเธอร์แลนด์ได้ประกาศขอถอนตัวจากการเป็นเจ้าภาพการแข่งขันยูโรเปียนเกมส์ครั้งที่สอง เนื่องจากปัญหาทางการเงินโดยคาดว่าต้องใช้งบประมาณถึง 57.5 ล้านยูโร แพททริก ฮิกกี ประธานคณะกรรมการโอลิมปิกยุโรปกล่าวว่าข่าวดังกล่าวน่าผิดหวัง หลังจากนั้นหลายประเทศได้ให้ความสนใจในการเป็นเจ้าภาพจัดการแข่งขัน: ประเทศเบลารุส (มินสค์), สหราชอาณาจักร (กลาสโกว์), ประเทศโปแลนด์ (พอซนาน), ประเทศรัสเซีย (คาซานและโซชี), ประเทศตุรกี (อิสตันบูล)
ในเดือนพฤศจิกายน ค.ศ. 2015 รัสเซียประกาศเป็นประเทศเจ้าภาพในการแข่งขันกีฬายูโรเปียนเกมส์ครั้งที่ 2 ในขณะเดียวกันองค์กรต่อต้านการใช้สารต้องห้ามโลก (WADA) ได้เริ่มทำการสอบสวนเรื่องการใช้สารกระตุ้นในประเทศรัสเซียซึ่งคณะกรรมการโอลิมปิกระหว่างประเทศปฏิเสธที่จะสนับสนุนการแข่งขันกีฬาที่สำคัญในรัสเซียรวมถึงกีฬายูโรเปียนเกมส์ครั้งที่ 2
ในระหว่างการประชุมสามัญคณะกรรมการโอลิมปิกแห่งชาติยุโรปซึ่งจัดขึ้นในมินสค์เมื่อวันที่ 21 ตุลาคม ค.ศ. 2016 มินสค์ได้รับเลือกให้เป็นเมืองเจ้าภาพในการแข่งขันกีฬายูโรเปียนเกมส์ครั้งที่ 2 เมื่อวันที่ 1 กันยายน ค.ศ. 2017 ข้อตกลงดังกล่าวได้รับการลงนามโดยอันเดรย์ ชอราตซ์ ประธานคณะกรรมการบริหารเมืองมินสค์, ยาเนซ โคกียันชิช ประธานคณะกรรมการโอลิมปิกยุโรป, อะเล็คซันดาร์ ชัมโค รัฐมนตรีว่าการกระทรวงกีฬาและการท่องเที่ยวเบลารุส, อันเดรย์ อัสตาเชวิช รองประธานคณะกรรมการโอลิมปิกเบลารุสคนที่ 1, เกออร์กี คาตูลิน ผู้อำนวยการฝ่ายจัดการแข่งขันยูโรเปียนเกมส์ 2019 และราฟาเอล ปักนอซซี เลขาธิการคณะกรรมการโอลิมปิกยุโรป
=== สรุปผลการคัดเลือก ===
== ข้อมูลการแข่งขัน ==
=== สนามแข่งขัน ===
=== ชนิดกีฬา ===
*ถนน (4)
*ลู่ (18)
* กายกรรม (8)
* แอโรบิก (2)
* สากล (14)
* ลีลา (8)
* แทรมโพลีน (4)
=== ประเทศที่เข้าร่วมการแข่งขัน ===
สมาชิกทั้งหมด 50 ประเทศของคณะกรรมการโอลิมปิกแห่งยุโรปจะเข้าร่วมการแข่งขันครั้งนี้
ด้านล่างนี้เป็นรายชื่อของคณะกรรมการโอลิมปิกแห่งชาติที่เข้าร่วมแข่งขันยูโรเปียนเกมส์ 2019 มีดังต่อไปนี้
(เจ้าภาพ)
=== ปฏิทินกำหนดการแข่งขัน ===
== สรุปเหรียญการแข่งขัน ==
== อ้างอิง ==
== แหล่งข้อมูลอื่น ==
2019
รายปุระ

รายปุระ (रायपुर) เป็นนครในเขตรายปุระ ในรัฐฉัตตีสครห์ ประเทศอินเดีย เป็นเมืองที่ใหญ่ที่สุดของรัฐฉัตตีสครห์และเป็นเมืองเอกของรัฐ เดิมเป็นส่วนหนึ่งของรัฐมัธยประเทศ ก่อนที่จะก่อตั้งรัฐฉัตตีสครห์เมื่อวันที่ 1 พฤศจิกายน ค.ศ. 2000
==อ้างอิง==
เมืองในรัฐฉัตตีสครห์
เมืองหลวงของรัฐและดินแดนสหภาพในประเทศอินเดีย